stanford-oval/wikipedia huggingface dataset:
סטאר נגד כוחות הרשע
עלילה > עונה רביעית

העונה מתחילה בכך שאיקליפסה מולכת על מיוני ממקדש המפלצות, כי טירת באטרפליי נהרסה בעונה הקודמת בידי מיטיאורה. איקליפסה מחזיקה בשרביט, וסטאר למדה לעשות קסם בלעדיו. סטאר מרקו ורייבר מחפשים את מון ובסוף מגלים שהיא שוגרה על ידי הקסם לאי הפאי ואיבדה את הזיכרון, היא חוזרת איתם, ולאט לאט נזכרת בהכול. סטאר מנסה להסתיר ממון את העובדה שגלובגור עדיין קפוא בקריסטל של רומבליוס אך לא מצליחה ואיקליפסה מנסה לשחרר אותו. כיוון שמון עדיין לא סומכת על איקליפסה, היא עוברת עם ריבר לכפר קטן של בני מיוני שגורשו מבתיהם, מפני שלפני מאות שנים הבתים היו שייכים למפלצות, ועכשיו כשאיקליפסה "החזירה" אותם למפלצות, לא היה לבני מיוני איפה לגור, ולכן הם בנו את הכפר הזה. איקליפסה מתעמתת עם רומביולוס ומנסה להחליף איתו גוף כדי לשחרר את גלובגור, אבל סטאר משכנעת אותה לחשוב קודם על טובת הממלכה.
ראש פוני מפיקה תוכנית טלוויזיה בשם "התוכנית של ראש פוני" כדי לעלות את הפופולריות של איקליפסה בקרב בני מיוני, היא מביימת חטיפה שלה בשידור של התוכנית וזה קצת עוזר, אבל בגדול העם לא מרוצה מאיקליפסה.
סטאר ומרקו עוד מחבבים אחד את השני ומגלים שזה בגלל קללת הירח האדום שהופעל עליהם בזמן נשף הירח האדום (בעונה הראשונה) וגרם לנשמות שלהם להיתחבר. הם נעזרים בטום ושוברים את הקללה. גלאבגור יוצא מין הקריסטל ומתאחד עם אקליפסה ומיטיאורה.
בעברה של מינה (הלוחמת הדגולה), היא פוגשת את סלוריה (מלכת מיוני בעבר ואמה של אקליפסה) אשר נלחמת במפלצות ומעניקה למינה כוחות בתנאי שנשבעה לה שתעזור לה לחסל את כל המפלצות. ולאחר כל השנים מינה מוציאה את תוכניתה לפועל ומתחילה להרוס את מיוני ולחסל מפלצות.
טום נפרד מסטאר. בפרק 19 סטאר ומרקו מגלים אחד לשנייה שיש להם רגשות ולאחר מכן הם מתנשקים. סטאר ומרקו נהיים זוג.
כדי לעצור את מינה מלהרוג את כל המפלצות במיוני סטאר מחליטה להרוס את הקסם, באותו הזמן שטיח הקיר של סטאר מוכן. ובוא רואים שסטאר החזירה את כול המצב לקדמותו אך מרקו לא נימצא בתמונה. סטאר מבינה שתצטרך להיפרד ממרקו לתמיד.
בסוף העונה הרוחות של כל מלכות מיוני מגיעות למימד הקסם ובו הן משמידות את הקסם.
מימד הקסם מתחיל להתפרק וסטאר ומרקו נאלצים לעזוב, מרקו לכדור הארץ וסטאר למיוני.
סטאר התחרטה ורצתה לשוב אל מרקו ובאמצעות הפורטל היא חוזרת למימד הקסם ההרוס, ושם היא פוגשת את מרקו שגם סירב לעזוב את סטאר.
"בגלל שאם או בלי קסם" מרקו וסטאר אומרים. ומתחבקים ואז נפתח פורטל.
מרקו נשלח לכדור הארץ וסטאר למיוני, אך באותו הזמן בכדור הארץ היה פורטל למיוני ובמיוני היה פורטל לכדור הארץ, סטאר ומרקו רצו לתוך הפורטל ובסוף שניי העולמות התחברו.
הסצנה הבאה: סטאר ומרקו רצים אחד אל השני ואומרים "היי"
וככה נגמרת הסדרה.
מדבבים

| דמות | מדבב/ת באנגלית | מדבב/ת בעברית |
| --- | --- | --- |
| סטאר באטרפליי | עדן שר | יובל אופיר |
| מרקו דיאז | אדם מקארת'ור | דניאל מגון |
| לודו | אלן טדיק | דן קיזלר (עונה 1-2) ניר טרטר (עונות 2-4) |
| מר באטרפליי  (ריבר ג'והנסן)  | אלן טדיק | גדי לוי |
| מר דיאז | ארט באלטר | גדי לוי |
| גברת דיאז | ניה ורדלוס | ענת ניב |
| אקליפסה באטרפליי | אסמה ביאנקו | ענת ניב |
| גברת סקאלניק | די די רשר | ענת ניב |
| ראש פוני | ג'ני סלייט | מיה קדוש |
| בריטני וונג | מיניי נוג'י | מיה קדוש |
| מון באטרפליי | גריי גריפין | מיה קדוש |
| ג'קי לין ת'ומאס | גריי גריפין | שירלי לילו (עונה 1) אלונה אלכסנדר (עונות 1-4) |
| פרגסון | נייט טורנס | ערן מור |
| טום לוסיטור | RIDER STRONG | ערן מור |
| אוסקר גריסון | ג'ון הדר | ערן מור |
| טופי | מייקל סי הול | ערן מור |
| ג'סטין | ג'ף בנט | צביקה פורמן |
| מונחון | ג'פרי טמבור (עונה 1 -3) קית' דייוויד (עונה 4) | צביקה פורמן |
| גלובגור | חיימה קמיל | צביקה פורמן |
| ג'אנה | אבי אליוט | עדן גמליאל (עונות 1 - 2)  נעה קשפיצקי (עונות 3 - 4) |
| גברת היינוס  (מטאורה באטרפליי) | ג'סיקה וולטר    | ענת ניב (עונות 1 - 3) אלונה אלכסנדר (עונות 2 - 3) נעה קשפיצקי (עונות 3 -4) |
| מינה לוברי | איימי סדריס | עדן גמליאל (עונה 2 - פרק 18)  נעה קשפיצקי (עונות 3 - 4) אלונה אלכסנדר (עונה 4 - פרק 68) |
| קלי | דנה דייוויס | אלונה אלכסנדר  ענת ניב (עונה 3 - פרק 45) |
| הקאפו | זוסיה מאמט | ענת ניב (עונה 2 -פרק 26) אלונה אלכסנדר (עונה 2 - פרק 29) עדן גמליאל (עונה 2 - פרק 34 - 35) נעה קשפיצקי (עונות 3 -4) |
| רומביולוס | קווין מייקל ריצ'רדסון | ערן מור ניר טרנר (עונה 3 - פרק 36) |
| אומני טרקסוס | קארל ות'רס | גדי לוי ערן מור (עונה 2 - פרק 35) ניר טרנר (עונה 3 - פרק 41) |
| צפרדע | פרד טטאסקיורה | גדי לוי ערן מור (עונה 3 - פרק 38) |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 13 | 18 בינואר 2015 | 21 בספטמבר 2015 | 1 בספטמבר 2015 | 28 בינואר 2016 |
|  | 2 | 22 | 11 ביולי 2016 | 27 בפברואר 2017 | 30 באוקטובר 2016 | 3 בספטמבר 2017 |
|  | 3 | 21 | 15 ביולי 2017 | 7 באפריל 2018 | 14 בדצמבר 2017 | 6 בדצמבר 2018 |
|  | 4 | 21 | 10 במרץ 2019 | 19 במאי 2019 | 21 באפריל 2019 | 14 באפריל 2020 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- | --- |
| 1 | 1-א | סטאר מגיעה לכדור הארץ | Star Comes to Earth | 18 בינואר 2015 | 1 בספטמבר 2015 |
| 1 | 1-ב | מסיבה עם פוני | Party with a Pony | 18 בינואר 2015 | 1 בספטמבר 2015 |
| 2 | 2-א | השדכנית | Matchmaker | 30 במרץ 2015 | 2 בספטמבר 2015 |
| 2 | 2-ב | רוח בית הספר | School Spirit | 30 במרץ 2015 | 2 בספטמבר 2015 |
| 3 | 3-א | יד מפלצתית | Monster Arm | 6 באפריל 2015 | 3 בספטמבר 2015 |
| 3 | 3-ב | התלמיד הזר האחר | The Other Exchange Student | 6 באפריל 2015 | 3 בספטמבר 2015 |
| 4 | 4-א | תתעודדי, סטאר | Cheer Up,  Star | 13 באפריל 2015 | 4 בספטמבר 2015 |
| 4 | 4-ב | קווסט-ביי | Quest Buy | 13 באפריל 2015 | 4 בספטמבר 2015 |
| 5 | 5-א | החופשה המשפחתית של משפחת דיאז | Diaz Family Vacation | 20 באפריל 2015 | 6 בספטמבר 2015 |
| 5 | 5-ב | המסיבה של בריטני | Brittney's Party | 20 באפריל 2015 | 6 בספטמבר 2015 |
| 6 | 6-א | גיל המיוני | Mawberty | 15 ביוני 2015 | 23 באוקטובר 2015 |
| 6 | 6-ב | פיותיה | Pixtopia | 15 ביוני 2015 | 23 באוקטובר 2015 |
| 7 | 7-א | צבתות סרטן | Lobster Claws | 22 ביוני 2015 | 27 בנובמבר 2015 |
| 7 | 7-ב | כישוף שינה | Sleep Spells | 22 ביוני 2015 | 27 בנובמבר 2015 |
| 8 | 8-א | נשף הירח האדום | Blood Moon Ball | 20 ביולי 2015 | 7 בינואר 2016 |
| 8 | 8-ב | עוגיות מזל | Fortune Cookies | 20 ביולי 2015 | 7 בינואר 2016 |
| 9 | 9-א | יום קפוא | Freeze Day | 27 ביולי 2015 | 24 בינואר 2016 |
| 9 | 9-ב | ביקור מלכותי | Royal Pain | 27 ביולי 2015 | 24 בינואר 2016 |
| 10 | 10 | בית ספר המתקן סנט אולגה לנסיכות לא צפויות | St. Olga's Reform School for Wayward Princesses | 10 באוגוסט 2015 | 25 בינואר 2016 |
| 11 | 11-א | יום העצמאות של מיוני | Mewnipendance Day | 17 באוגוסט 2015 | 26 בינואר 2016 |
| 11 | 11-ב | התקרית הבנאגית | The Banagic Incident | 17 באוגוסט 2015 | לא שודר |
| 12 | 12-א | טיול כיתה בין ממדי | Interdimensional Field Trip | 14 בספטמבר 2015 | 27 בינואר 2016 |
| 12 | 12-ב | מרקו מצמיח זקן | Marco Grows a Beard | 14 בספטמבר 2015 | 27 בינואר 2016 |
| 13 | 13 | מסתערים בסערה על הטירה | Storm the Castle | 21 בספטמבר 2015 | 28 בינואר 2016 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- | --- |
| 36 | 1-א | חוזרים למיוני | Return to Mewni | 15 ביולי 2017 | 14 בדצמבר 2017 |
| 36 | 1-ב | מון חסרת פחד | Moon the Undaunted | 15 ביולי 2017 | 14 בדצמבר 2017 |
| 37 | 2-א | ספר היעלם | Book Be Gone | 15 ביולי 2017 | 18 בדצמבר 2017 |
| 37 | 2-ב | מרקו והמלך | Marco and the King | 15 ביולי 2017 | 18 בדצמבר 2017 |
| 38 | 3-א | מגן השלולית | Puddle Defender | 15 ביולי 2017 | 19 בדצמבר 2017 |
| 38 | 3-ב | המלך לודו | King Ludo | 15 ביולי 2017 | 19 בדצמבר 2017 |
| 39 | 4 | טופי | Toffee | 15 ביולי 2017 | 20 בדצמבר 2017 |
| 40 | 5-א | ניחוח הסווטשירט | Scent of a Hoodie | 6 בנובמבר 2017 | 7 בינואר 2018 |
| 40 | 5-ב | נוח על הפודינג בשלום | Rest in Pudding | 6 בנובמבר 2017 | 7 בינואר 2018 |
| 41 | 6-א | משחקים בנשף | Club Snubbed | 7 בנובמבר 2017 | 29 במרץ 2018 |
| 41 | 6-ב | סכנת זרים | Stranger Danger | 7 בנובמבר 2017 | 29 במרץ 2018 |
| 42 | 7-א | גירוש שדים | Demoncism | 8 בנובמבר 2017 | 1 באפריל 2018 |
| 42 | 7-ב | נושר מהלימודים | Sophomore Slump | 8 בנובמבר 2017 | 1 באפריל 2018 |
| 43 | 8-א | תופס המוך | Lint Catcher | 9 בנובמבר 2017 | 2 באפריל 2018 |
| 43 | 8-ב | מבחן נושא הכלים | Trial by Squire | 9 בנובמבר 2017 | 2 באפריל 2018 |
| 44 | 9-א | הנסיכה טורדינה | Princess Turdina | 13 בנובמבר 2017 | 1 ביולי 2018 |
| 44 | 9-ב | סטארפארי | Starfari | 13 בנובמבר 2017 | 1 ביולי 2018 |
| 45 | 10-א | חלומות מתוקים | Sweet Dreams | 14 בנובמבר 2017 | 2 ביולי 2018 |
| 45 | 10-ב | חוף נהר הלבה | Lave Lake Beach | 14 בנובמבר 2017 | 2 ביולי 2018 |
| 46 | 11-א | מוות בניקור | Death Peck | 15 בנובמבר 2017 | 3 ביולי 2018 |
| 46 | 11-ב | יורשת הכתר | Ponymonium | 15 בנובמבר 2017 | 3 ביולי 2018 |
| 47 | 12-א | חיי לילה | Night Life | 16 בנובמבר 2017 | 4 ביולי 2018 |
| 47 | 12-ב | צלילה עמוקה | Deep Dive | 16 בנובמבר 2017 | 4 ביולי 2018 |
| 48 | 13 | מכת מפלצות | Monster Bash | 16 בנובמבר 2017 | 5 ביולי 2018 |
| 49 | 14-א | יום הגזע | Stump Day | 2 בדצמבר 2017 | 12 באוגוסט 2018 |
| 49 | 14-ב | ספיישל חג | Holiday Spellcial | 2 בדצמבר 2017 | 12 באוגוסט 2018 |
| 50 | 15-א | מפלצת הביצות | The Bogbeast of Boggabah | 3 במרץ 2018 | 9 בספטמבר 2018 |
| 50 | 15-ב | הבת של אקליפסה | Total Eclipsa the Moon | 3 במרץ 2018 | 9 בספטמבר 2018 |
| 51 | 16-א | מלכודת באטרפליי | Butterfly Trap | 10 במרץ 2018 | 30 בנובמבר 2018 |
| 51 | 16-ב | לודו, איפה אתה? | ?Ludo, Where Art Thou | 10 במרץ 2018 | 30 בנובמבר 2018 |
| 52 | 17-א | עוד תעלומה | ls Another Mystery | 17 במרץ 2018 | 2 בדצמבר 2018 |
| 52 | 17-ב | מרקו ג'וניור | .Marco Jr | 17 במרץ 2018 | 2 בדצמבר 2018 |
| 53 | 18-א | לקח בכוח! | !Skooled | 24 במרץ 2018 | 3 בדצמבר 2018 |
| 53 | 18-ב | חברים לתא | Booth Buddies | 24 במרץ 2018 | 3 בדצמבר 2018 |
| 54 | 19-א | המסיבה הלילה | !Bam Ui Pati | 31 במרץ 2018 | 4 בדצמבר 2018 |
| 54 | 19-ב | אהבה קשוחה | Tough Love | 31 במרץ 2018 | 4 בדצמבר 2018 |
| 55 | 20 | מתפצלים | Divide | 7 באפריל 2018 | 5 בדצמבר 2018 |
| 56 | 21 | לכבוש | Conquer | 7 באפריל 2018 | 6 בדצמבר 2018 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- | --- |
| 57 | 1 | הטעויות של בטרפליי | Butterfly Follies | 10 במרץ 2019 | 21 באפריל 2019 |
| 58 | 2 | הבריחה מאנשי הפאי | Escape from the Pie Folk | 10 במרץ 2019 | 22 באפריל 2019 |
| 59 | 3-א | מון נזכרת | Moon Remembers | 17 במרץ 2019 | 23 באפריל 2019 |
| 59 | 3-ב | בגד ים | Swim Suit | 17 במרץ 2019 | 23 באפריל 2019 |
| 60 | 4-א | מברקופר | Ransomgram | 17 במרץ 2019 | 24 באפריל 2019 |
| 60 | 4-ב | חופשה סוערת | Lake House Fever | 17 במרץ 2019 | 24 באפריל 2019 |
| 61 | 5-א | ענבי הבלה בלה | Yada Yada Berries | 24 במרץ 2019 | 25 באפריל 2019 |
| 61 | 5-ב | במורד הנהר | Down by the River | 24 במרץ 2019 | 25 באפריל 2019 |
| 62 | 6-א | התוכנית של ראש-פוני | !The Ponyhead Show | 24 במרץ 2019 | 16 ביוני 2019 |
| 62 | 6-ב | לשרוד עקיצת עכביש | Surviving the Spiderbites | 24 במרץ 2019 | 16 ביוני 2019 |
| 63 | 7-א | מכירת חיסול | Out of Business | 31 במרץ 2019 | 17 ביוני 2019 |
| 63 | 7-ב | העולם של קלי | Kelly's World | 31 במרץ 2019 | 17 ביוני 2019 |
| 64 | 8 | קללת הירח האדום | Curse of the Blood Moon | 31 במרץ 2019 | 18 ביוני 2019 |
| 65 | 9-א | הנסיכה קוויזר קטרפילר ופעמון הקסם | Princess Quasar Caterpillar and the Magic Bell | 7 באפריל 2019 | 19 ביוני 2019 |
| 65 | 9-ב | רוח הרפאים בטירת באטרפליי | Ghost of Butterfly Castle | 7 באפריל 2019 | 19 ביוני 2019 |
| 66 | 10-א | כדור תירס! | !Cornball | 7 באפריל 2019 | 20 ביוני 2019 |
| 66 | 10-ב | השיעור של מטאורה | Meteora's Lesson | 7 באפריל 2019 | 20 ביוני 2019 |
| 67 | 11-א | משמרת האבירות | The Knight Shift | 14 באפריל 2019 | 7 ביולי 2019 |
| 67 | 11-ב | חטיפת המלכה | Queen-Napped | 14 באפריל 2019 | 7 ביולי 2019 |
| 68 | 12-א | ג'אנה ג'ננה | Junkin Janna | 14 באפריל 2019 | 8 ביולי 2019 |
| 68 | 12-ב | הלחש חסר השם | A Spell with No Name | 14 באפריל 2019 | 8 ביולי 2019 |
| 69 | 13-א | לכל ילד יש DC-700XE | A Boy and His DC-700XE | 21 באפריל 2019 | 9 ביולי 2019 |
| 69 | 13-ב | המפלצת והמלכה | The Monster and the Queen | 21 באפריל 2019 | 9 ביולי 2019 |
| 70 | 14 | הכתרה | Cornonation | 21 באפריל 2019 | 10 ביולי 2019 |
| 71 | 15-א | דופ-דופ! | Doop-Doop | 28 באפריל 2019 | 11 ביולי 2019 |
| 71 | 15-ב | בריט'ס טאקו | Britta's Tacos | 28 באפריל 2019 | 11 ביולי 2019 |
| 72 | 16-א | יום החוף | Beach Day | 28 באפריל 2019 | 18 באוקטובר 2019 |
| 72 | 16-ב | הגוזלים עזבו את הקן | Gone Baby Gone | 28 באפריל 2019 | 18 באוקטובר 2019 |
| 73 | 17-א | הקו-החם לנוער עצוב | Sad Teen Hotline | 5 במאי 2019 | 10 בינואר 2020 |
| 73 | 17-ב | ג'אננה | Jannainigans | 5 במאי 2019 | 10 בינואר 2020 |
| 74 | 18-א | אמא סטאר | Mama Star | 5 במאי 2019 | 13 במרץ 2020 |
| 74 | 18-ב | למטרה כוון, אש | !Ready, Aim, Fire | 5 במאי 2019 | 13 במרץ 2020 |
| 75 | 19-א | כמו שצריך | The Right Way | 12 במאי 2019 | 20 במרץ 2020 |
| 75 | 19-ב | כאן לעזרתכם | Here to Help | 12 במאי 2019 | 20 במרץ 2020 |
| 76 | 20-א | מסיבת פיצה | Pizza Party | 12 במאי 2019 | 8 באפריל 2020 |
| 76 | 20-ב | המסבאה בסוף המולטיוורס | The Tavern at the End of the Multiverse | 12 במאי 2019 | 8 באפריל 2020 |
| 77 | 21 | התפצלות | Cleaved | 19 במאי 2019 | 14 באפריל 2020 |
יעקב פופרש

הרב יעקב פופרש כ"ץ (נפטר בכ"ב בשבט ה'ת"ק, פברואר 1740) היה אב"ד וראש ישיבה בפרנקפורט, מחבר השו"ת 'שב יעקב'.
ביוגרפיה

נולד בפראג לרבי בנימין הכהן פופרש (פאפערש) שם שימש גם כדיין. בילדותו למד תורה אצל רבי אהרן שמעון שפירא אב"ד פראג, ולאחר מכן למד אצל רבי אברהם ברודא, אב"ד וראש ישיבה בפראג.
בשנת ה'תנ"ח (1698) נתמנה לרב בקובלנץ. בשנת ה'תע"ח (1718) נבחר לכהן כאב"ד וראש ישיבה בפפד"מ שם נפטר ונקבר בכ"ב בשבט ה'ת"ק (1740).
נשא ונתן בהלכה עם גדולי דורו כרבי יהודה מילר. בישיבתו בפרנקפורט למדו רבי יוסף שטיינהארט, חתנו רבי נפתלי צבי קצנלנבוגן, רבי דוד טבלי שייאר, רבי אלחנן אשכנזי (מחבר פירוש 'סדרי טהרה' על שולחן ערוך הלכות נידה) וגדולי תורה רבים אחרים. היה מעורב בפולמוס על כתבי הרמח"ל, וכשהרמח"ל עבר בפרנקפורט בדרכו מפאדובה לאמסטרדם, השביע אותו בפני בית דין שלא ילמד ולא יכתוב בתורת הקבלה.
לאחר פטירתו, בשנת תק"ב (1742) הוציאו שני בניו, יהודה לייב וזאב וולף, לאור עולם את חיבורו הידוע שו"ת שב יעקב. החיבור הפך לספר מרכזי בספרות ההלכה והוא מצוטט רבות, בין השאר בפירוש 'פתחי תשובה' על השולחן ערוך.
אחריו נתמנה לרבה של פפד"מ הרב יעקב יהושע פלק מקראקא (מחבר הפני יהושע).
משפחתו

אחיו רבי אברהם היה אב"ד ומרא דאתרא בטיפליץ שבבוהמיה. הוא העניק הסכמה לספר השו"ת של אחיו המנוח.
אשתו הראשונה, אסתר, נפטרה בא' בסיוון ה'תפ"ד. הוא התחתן בשנית, עם ליבלה, אלמנת רבי בצלאל בומסלא (נפטרה בפרנקפורט בד' באלול ה'תקי"ב).
בתו פרומט נפטרה בחייו במהלך לידה בכ"ב בסיוון ה'תצ"ג. אביה הרב תרם פרוכת לזכרה. ידועים שנים מבניו, יהודה לייב וזאב וולף, שהדפיסו לאחר פטירתו את תשובותיו. יהודה לייב נפטר בפרנקפורט בי"ח באב ה'תקי"ד. ר' זאב וולף היה דיין בפרנקפורט, ואחר כך התמנה לרבה של פרידברג (אנ').
לקריאה נוספת

הרב מרדכי הורוויץ, רבני פרנקפורט, מוסד הרב קוק, ירושלים תשל"ב, פרק שבעה עשר, עמ' 84–89.
צבי י. לרר, "תולדות הגאון רבי יעקב הכהן פאפרש", ישורון מא (תשע"ט), עמ' תתנז–תתפג.
הערות שוליים

↑  הרב צבי לרר, "תולדות הגאון רבי יעקב פאפרש", ישורון מא (תשע"ט), עמ' תתנט.
↑  הרב מרדכי הורוויץ, אבני זכרון – הכתב והמכתב, פרנקפורט תרס"א, מס' 1840, באתר היברובוקס.
↑  הרב הורוויץ, אבני זכרון, מס' 2750, באתר היברובוקס.
↑  הרב הורוויץ, אבני זכרון, מס' 2096, באתר היברובוקס.
↑  הרב הורוויץ, אבני זכרון, מס' 2799, באתר היברובוקס.
| --- | --- |
בקרת זהויות :  NLI: 987007504400605171  PLWABN: 9810636184305606  GND: 132169223  ISNI: 0000 0000 7877 3768  LCCN: nr00020393  NTA: 297185659  VIAF: 45455107   WorldCat (עם VIAF): 45455107 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ברק רביד

| --- | --- |

ברק רביד, 2015
 לידה:  22 במאי 1980 (בן 44) כפר סבא, ישראל
 מדינה:  ישראל ישראל
 השכלה:  אוניברסיטת תל אביב
 תקופת הפעילות:  מ-2007
 עיסוק:  עיתונאי, פרשן מדיני
 מעסיק:  CNN, אקסיוס, וואלה בעבר: חדשות 13, הארץ, גלי צה"ל
 פרסים והוקרה:  פרס אלדו בקמן (אנ') של תא כתבי הבית הלבן (2024)
 קישורים חיצוניים
 פייסבוק:  BarakRavid.htz
 טוויטר (X):  barakravid
ברק רביד (נולד ב-22 במאי 1980) הוא עיתונאי ישראלי. משמש כתב ופרשן מדיני באתר וואלה ופרשן מדיני ברשת CNN. בעבר שימש הכתב המדיני של "חדשות 13" ו"הארץ". הוא כותב גם טורים ודיווחים באנגלית לאתר החדשות האמריקאי אקסיוס.
ביוגרפיה

רביד נולד וגדל בכפר סבא לישראל ולבתיה. הוא התגייס לצה"ל בשנת 1998 ושירת ביחידה 8200 של אגף המודיעין. בשירות המילואים הגיע לדרגת רב-סרן. לאחר שחרורו מצה"ל למד לתואר ראשון בהיסטוריה של המזרח התיכון באוניברסיטת תל אביב.
בשנת 2007 החל לשמש ככתב המדיני בעיתון "הארץ". בפברואר 2015 פרסם תחקיר בן שני חלקים, שחשף פרטים על הנחיות שנויות במחלוקת באשר לפעילות מחלקת התקשוב במערך ההסברה הלאומי במשרד ראש הממשלה. באותה שנה בעקבות פנייתו לקבלת מידע התנהל דיון עע"מ עיתון 'הארץ' נ' משרד החוץ בו זכה העיתון ומידע פורסם.
שימש כפרשן בתוכנית הבוקר של ניב רסקין בגלי צה"ל, לצד הכתב הפוליטי של חברת החדשות, עמית סגל. בספטמבר 2017 עזב את תפקידו ב"הארץ" ועבר לשמש כפרשן המדיני בחדשות ערוץ עשר (לאחר מכן בערוץ 13), וב-29 באוקטובר באותה שנה החל לשמש רשמית בתפקיד. רביד מתאר כי בעבודתו זו, למרות שהתבקש להשתמש במונח "יהודה ושומרון" הוא התעקש לומר "הגדה המערבית הכבושה". ב-15 ביולי 2020 פוטר מחדשות 13 בשל תוכנית קיצוצים. את פיטוריו הוא ניסה לתלות ב"גזענות על רקע היותו אשכנזי" ותיאר בספרו כמשבר המקצועי העמוק ביותר שחווה.
באוגוסט 2020 החל לעבוד באתר "וואלה" ככתב ופרשן מדיני. מנובמבר 2023 משמש רביד בנוסף כפרשן מדיני ופוליטי ברשת CNN.
פרסים והוקרה

2024 - פרס אלדו בקמן (אנ') מאת תא כתבי הבית הלבן על מצוינות כוללת בסיקור הבית הלבן.
חיים אישיים

רביד מתגורר בוושינגטון די. סי. ונשוי לד"ר עדי פריזן, רופאת ילדים וסגנית-מנהלת בית החולים וולפסון. לזוג שני ילדים.
ספרו

השלום של טראמפ, בהוצאת משכל (ידיעות ספרים), על הסכמי אברהם, 363 עמודים, 2021
הערות שוליים

1 2  כבוד: עיתונאי וואלה! ברק רביד זכה בפרס העיתונות של הבית הלבן לשנת 2024, באתר וואלה, 4 באפריל 2024;
2024 AWARD WINNERS, The White House Correspondents’ Association
↑  אביאור אבו, רשת 13 החלה לזמן עשרות עיתונאים לשימוע לפני פיטורים, ביניהם ברק רביד ודני רופ, באתר כלכליסט, 5 ביולי 2020
↑  דוד ורטהיים‏, "הנחיה לעבור על טורי הרכילות? האוזניים נשרפות כששומעים דבר כזה", באתר וואלה, 4 בפברואר 2015
↑  ערוץ 7, הכתב המדיני ברק רביד שפוטר מחדשות 13 סיפר: ביקשו ממני להגיד 'יהודה ושומרון' ולא 'הגדה המערבית הכבושה'. לא קיבלתי את הצנזורה., באתר ערוץ 7, 31 בדצמבר 2020
↑  הודעה של ברק רביד בטוויטר, 15 ביולי 2020
ברק רביד: התרגשתי מאוד מהתמיכה מקיר לקיר, באתר ערוץ 7, 15 ביולי 2020
↑  "פוטרתי מחדשות 13 בגלל גזענות כלפי אשכנזים", באתר וואלה, 3 באוקטובר 2021
↑  השלום של טראמפ, עמ' 339
↑  BARAK RAVID JOINS CNN AS POLITICAL AND FOREIGN POLICY ANALYST, CNN Press Room, ‏28 בנובמבר 2023 (באנגלית) (ארכיון)
↑  וואלה! ברנז'ה‏, הפרשן המדיני של וואלה!, ברק רביד, ישמש גם כפרשן CNN, באתר וואלה, 28 בנובמבר 2023
↑   אדם רז, "השלום של טראמפ": ברק רביד משרטט תמונה מרתקת של יחסי ישראל, ארה"ב והעולם הערבי, באתר הארץ, 29 בדצמבר 2021
| --- | --- |
בקרת זהויות :  NLI: 987010648486005171  VIAF: 378164120333510470000   WorldCat (עם VIAF): 378164120333510470000 
רביד מראיין את שגריר ארצות הברית בישראל, דייוויד פרידמן על רקע שלט השגרירות החדש, סמוך לאחר העברתה לירושלים, מאי 2018
יהודה האזרחי

| --- | --- |

יהודה ופפיטה האזרחי
 לידה:  11 בפברואר 1920 ירושלים, פלשתינה (א"י) 
 פטירה:  2 באוגוסט 1974 (בגיל 54) 
 מדינה:  ישראל 
 מקום קבורה:  הר המנוחות 
 מקום לימודים:  הגימנסיה העברית רחביה, האוניברסיטה העברית בירושלים 
 שפות היצירה:  עברית 
 בן או בת זוג:  פפיטה האזרחי 
 
יהודה האזרחי (בריסקר; 11 בפברואר 1920 – 2 באוגוסט 1974) היה סופר, מחזאי, עיתונאי, שדרן רדיו ועורך עברי.
ביוגרפיה

נולד בירושלים בשנת 1920 לסַפָּר ואיש הציבור שמואל בריסקר, איש העלייה השנייה, שהיה מראשוני המתיישבים בשכונת רחביה (ראו בית שמואל אזרחי-בריסקר). האזרחי למד בגימנסיה העברית בשכונה, היה פעיל בתנועת הצופים והשלים את לימודיו באוניברסיטה העברית, בחוגים לספרות ולהיסטוריה. בצעירותו היה חקלאי בקיבוץ כפר גלעדי ואחר כך שירת כנוטר במשטרה הבריטית בעת מאורעות תרצ"ו-תרצ"ט. היה שדרן בקול ירושלים, ושידר בעברית מרדיו ה-BBC שבלונדון. במלחמת העולם השנייה התגייס לצבא הבריטי ושרת במסגרתו עד תום המלחמה.
יהודה האזרחי החל לפרסם סיפורים קצרים ורשימות בעיתוני הארץ משנת 1936. ספרו הראשון, "על מפתן החיים", נדפס בשנת 1940. הוא כתב מחזות שהוצגו על במות הארץ וגם באנגליה.
בשנות ה-50 היה מעורכי תוכנית הרדיו "שלושה בסירה אחת".
לאחר מלחמת ששת הימים הפך למרצה מבוקש ומדריך. עמד בראש סניף ירושלים של המועצה לארץ ישראל יפה. פעילותו למען ירושלים ושימורה התרחבה וזכתה להדים בישראל ומחוצה לה. כמה וכמה אתרים בירושלים ניצלו מהריסה בשל פעילותו הציבורית לשימורם.
ב-1943 נשא לאשה את פפיטה האזרחי, שאותה פגש במהלך לימודיהם באוניברסיטה. פפיטה האזרחי הפכה למרצה וחוקרת ידועה בפילוסופיה, ושמה קץ לחייה ב-1963 לאחר שלא קודמה לדרגת פרופסור באוניברסיטה העברית. יהודה האזרחי נפטר בירושלים בשנת 1974.
בשנת 2019 מצא אחיינו של יהודה, ד״ר אילן אזרחי, כ-1000 מכתבים ששלחו פפיטה ויהודה אחד לשני לאורך 24 שנותם כבני זוג. בינואר 2022 הוציא אזרחי ספר בהשראת המכתבים המספר אודות הביוגרפיה הזוגית של השניים.
יצירותיו

האזרחי פרסם למעלה משלושים אוספי סיפורים, רומנים ונובלות, רבים מהם עוסקים בירושלים ותולדותיה. כמו כן פרסם קובצי הומור וסטירה, מערכונים שונים, ביוגרפיות ורפורטז'ות.
בין ספריו ניתן למנות את:
על מפתן החיים, סיפורים, 1940
כצל עובר, רומן, 1946
עננים בסער, סיפורי מלחמת העולם, 1947
ארץ המפכה השקטה, קובץ מאמרים, הוצאת דביר, 1958
עם שחר, שתי נובלות, 1959
תאומים, שלושה מחזות, 1960
הסירוב, מחזה, 1962
פנים ומסכה, רומן 1963
קוצים בבוקרמחזה, 1964
ירושלים אשר בחרתי, סקירה היסטורית, 1968
עיר, אבן ושמים, סיפור, 1968
שופט עייף וגזר דינו, סיפורים, מסדה (רמת גן) 1972
תרגומיו

מרי ברג, "גיטו ורשה", מיומני מרי ברג, תרגם מאנגלית יהודה האזרחי, 1946.
לקריאה נוספת

אילן אזרחי, כאב תהומי ועונג עילאי: פפיטה ויהודה האזרחי, הוצאת כרמל, 2022.
אלכס זהבי, מסע אל יהודה האזרחי, נדפס בירושלים ט', תשל"ה 1975.
הערות שוליים

↑  יונתן ישי, איך לא לבנות בירושלים, דבר, 12 ביוני 1970
↑  מת יהודה האזרחי, דבר, 4 באוגוסט 1974
↑  מרים אורן, ישראלי באנגליה בלי תסביכים, מעריב, 3 בינואר 1958
↑  מ בר יעקב, ברשת של תסביכים, מעריב, 7 בנובמבר 1958
↑  בכורה של ה"סירוב" נערכה בירושלים, דבר, 13 בפברואר 1962
↑  קוצים - ואין אליה, מעריב, 8 בנובמבר 1964
↑  נועם דביר, הצצה נדירה לארמון הנציב בירושלים, באתר הארץ, 24 באפריל 2012
↑   ניצה בן דב, פפיטה ושבריריותה, פפיטה וניתוקה מהנרטיב הציוני, באתר הארץ, 14 בספטמבר 2022
| --- | --- |
בקרת זהויות :  NLI: 987007262261205171  PLWABN: 9810590376305606  GND: 1158737572  ISNI: 0000 0000 6696 9210  LCCN: n85235057  NTA: 186897316  RERO: 02-A023174575  SELIBR: 58513  SUDOC: 190662409  VIAF: 70376450   WorldCat (עם VIAF): 70376450
ארכיטקטורה ואמנות מרובינגית

| --- | --- |

בפטיסטריום סן ז'אן (יוחנן המטביל), פואטייה, פואטו-שראנט, צרפת
 מידע כללי
 תקופה:  אמנות פרה-רומנסקית 
 סגנון האדריכלות הבא:  אדריכלות רומנסקית
 
הבפטיסטריום של קתדרלה סן-ליאון בפרז'וס
הבפטיסטריום של הקתדרלה באקס-אן-פרובאנס
גביע זהב ממטמון גורדון
ארכיטקטורה ואמנות מרובינגית נוצרו בתקופת השושלת המרובינגית של הפרנקים, שחיו באזור צרפת, בנלוקס וחלקים מגרמניה מהמאה החמישית עד המאה השמינית. הופעתה של השושלת המרובינגית בגאליה במאה ה-5 הביאה לשינויים חשובים בתחום האמנות. הביטויים העיקריים של אמנות מרובינגית הם עבודות צורפות בזהב, עיטור כתבי יד באיורים של בעלי חיים ושילוב מוטיבים משלהי העת העתיקה.
ארכיטקטורה

איחוד הממלכה הפרנקית, תחת כלוביס הראשון (465–511) ויורשיו, יצר דרישה לבניית כנסיות ומנזרים, שהיוו את מוקדי הכוח של השושלת המרובינגית. אלה נבנו בדרך כלל בהתאם למסורת הבזיליקה הרומית, אך מדי פעם שולבו בהם השפעות מסוריה וארמניה. רוב המבנים במזרח הממלכה היו עשויים עץ, ובמערב ובדרום נבנו מבני אבן. רק חלק קטן מהמבנים שרד. חלק מהמבנים שוחזרו בהתאם לממצאים ארכאולוגיים.
הבישוף גרגוריוס מטור מתאר בספרו "ההיסטוריה של הפרנקים" את בזיליקת סן מרטן, שנבנתה בטור במאה החמישית ולא קיימת כיום. על פי התיאור זו הייתה אחת הכנסיות היפות ביותר בארכיטקטורה המורבינגית. היא נבנתה בסגנון רומנסק, היו בה 120 עמודי שיש, מגדלים בקצה המזרחי, ומספר פסיפסים. אחד המאפיינים של בזיליקת סן מרטין היה סרקופג הממוקם באופן גלוי מאחורי המזבח, ולפעמים באפסיס. אין תקדימים רומאיים לחידוש ארכיטקטוני זה, והוא הפך לאחד מסימני ההיכר הבולטים של האדריכלות המוריבינגית.
הכנסייה היחידה בסגנון זה ששרדה עד ימינו היא כנסיית פטרוס הקדוש בויין. ניתן לראות סגנון דומה ביסודות של בזיליקת סן-דני ושל כנסיית סן ז'רמן דה פרה בפריז.
כמו כן שרדו מהתקופה המרובינגית מספר קריפטות ומספר מבני בפטיסטריום קטנים ברחבי צרפת. חלקם מכוסים בכיפה, דבר המעיד על השפעת האדריכלות הסורית. באופן דומה, הבפטיסטריום של ריאז באלפים של פרובאנס עילית מזכיר את כנסיית סן ג'ורג' בעיר עיזרא שבסוריה. הבפטיסטריום בפואטייה הוא בעל מבנה מלבני ייחודי, ולצידו שלושה אפסיסים. הבניין המקורי עבר כנראה מספר שינויים אך נשמרו בו עיטורים מרובינגיים בכותרות העמודים.